Oslo, 01.06.2020

Velkommen til Etterstad videregående skole

Kjære elev!

Vi gleder oss til å bli kjent med nye elever og ønsker fjorårets elever velkommen tilbake. Vi skal gjøre vårt beste for at du skal trives og lære hos oss.

**Her er vi**

Etterstad vgs:

Skal du begynnes på salg, service og reiseliv, restaurant og matfag og elektrofag, møter du på Etterstadsletta 5, 0660 Oslo.
Ta Buss 37 til stoppet *Etterstad skole* eller ta t-bane til *Helsfyr* og gå i 5 min.

Avd. Ullevål:

Skal du begynne på Teknikk og industriell produksjon, møter du i Sognsveien 80. Ta T-banen til Ullevål Stadion eller Buss 23, 24 eller 28 langs Ringveien.

**Bøker, Ipad og pc**

Alle lærebøkene på Vg1 vil være elektroniske fra og med høsten 2020. Elevene leier Ipad av skolen og alle lærebøkene er lastet inn på Ipaden. Vg2/Vg3 låner skolebøker av skolen. Vg3 Påbygg og noen klasser på Vg2 leier i tillegg bærbar pc.

**Stipend og utstyr**

Alle elever med ungdomsrett i videregående opplæring får utstyrsstipend, men du må selv søke om stipendet. Utstyrsstipendet er ikke avhengig av hvor mye foreldrene dine tjener. I tabellen ser du hva stipendet skal brukes til.

|  |  |  |
| --- | --- | --- |
| **Utdanningsprogram** | **Utstyrsstipend** | **Bruk av utstyrsstipend** |
| Elektrofag  | 2597 | Leie av Ipad/pc med tastatur og verktøy, kjøp av verktøy, kalkulator, lås til skap og skrivesaker |
| Teknikk og industriell produksjon | 2597 | Leie av Ipad (Vg1) med tastatur og verktøy, kjøp av arbeidstøy, vernesko og skyvelær, kalkulator, lås til skap og skrivesaker |
| Salg, service og reiseliv | 1071 | Leie av Ipad (Vg1) med tastatur og verktøy, kalkulator, lås til skap og skrivesaker |
| Restaurant og matfag | 4412 | Leie av Ipad med tastatur og verktøy, uniform, sko, knivsett, kalkulator, lås til skap og skrivesaker |
| Påbygg til generell studiekompetanse | 1071 | Leie av bærbar pc |

Søk om utstyrsstipend fra [www.lanekassen.no/utstyrsstipend](https://www.lanekassen.no/utstyrsstipend)

**Frammøte første skoledag**

Du må møte første skoledag på den skolen hvor du har fått plass, ellers mister du plassen din. Er du syk eller forhindret av andre grunner, så gi skolen beskjed - tlf 22 57 55 00.

**Fravær**

Alle elever må møte på skolen hver dag. Gi beskjed til læreren din når du er borte. Møter du opp, er hyggelig og engasjert – så vil du lykkes hos oss!

På videregående skole har vi fraværsregel. Du kan ikke være borte mer enn 10 % uten å ha dokumentasjon, for eksempel legeerklæring. Du får et varsel dersom du står i fare for ikke å få karakter på grunn av fravær.

Mer info om fravær finner du her:

[www.udir.no/regelverk-og-tilsyn/finn-regelverk/etter-tema/Vitnemal/fravarsgrense---udir-3-2016](http://www.udir.no/regelverk-og-tilsyn/finn-regelverk/etter-tema/Vitnemal/fravarsgrense---udir-3-2016/) **Fritak og tilrettelegging**

Har du gått Vg1 tidligere, kan du søke om fritak i fellesfagene. Du kan også søke om tilrettelegging ved tentamen og eksamen. Søknadsskjema finner du på skolens hjemmeside under *For elever og foresatte/reglement og skjema*. Husk dokumentasjon. Fristen for å søke er 15.september 2020.

Er det noe som er viktig for skolen å vite, gir du beskjed til kontaktlæreren din. Vi er her for å hjelpe deg.

**Skap og utstyr**

Utstyr, bøker og private eiendeler oppbevares på skolen på eget ansvar. Dette gjelder også ting som oppbevares i låste skap og på klasserom. Ta godt vare på tingene dine.

Med vennlig hilsen
Elin Stavrum

rektor